Diari Oficial de la Generalitat Valenciana


Sumari del DOGV 5813, del 24-07-2008 (2008/7881)

Exposició al públic del pla número 08 relatiu a l'ordenació volumètrica de la coberta, perspectives i detall del pla de reforma interior de la unitat d'execució 18-UE-R.
-------------------------------------------------------------------------------------------------------------------------------------------------------------------------

### Dades del document

Número de DOGV
:   5813

Data del DOGV
:   24-07-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/7881


Data del document
:   23-05-2008

Organisme emissor
:   Ajuntament de Castelló de la Plana

Tipus de document
:   Informació Pública

Descriptors 

:   * Castelló de la Plana
    * pla d'urbanisme
    * administració local

Exposició al públic del pla número 08 relatiu a l'ordenació volumètrica de la coberta, perspectives i detall del pla de reforma interior de la unitat d'execució 18-UE-R. [2008/7881]  
L'alcalde de l'Ajuntament de Castelló de la Plana, en data 12 de maig de 2008, va dictar el següent decret:  
«1) En data 16 de març de 2005 la mercantil Estructuras, Viviendas y Carreteras SL va depositar en aquest ajuntament una alternativa tècnica de programa per al desenvolupament urbanístic de la unitat d'execució 18-UE-R, situada entre l'avinguda Caputxins i els carrers Ros de Ursinos i Juan de la Cierva.  
2) En data 30 d'octubre de 2006 i a petició de l'Ajuntament, el licitador va presentar nova ordenació per mitjà de pla de reforma interior, l'objecte principal del qual va ser l'ordenació de la unitat d'execució, i es materialitza al voltant del 50% de l'edificabilitat prevista pel pla general i es proposa una reserva d'aprofitament de la superfície de sostre que no es materialitza.  
3) Com a conseqüència de l'anterior, les altures previstes pel Pla General es redueixen a planta baixa més sis plantes.  
4) El pla de reforma interior es va exposar al públic en el Diari Oficial de la Comunitat Valenciana núm. 5435 de data 21 de gener de 2007, en el Butlletí Oficial de la Província núm. 11 de data 25 de gener de 2007 i en el periòdic Mediterráneo de data 3 de gener de 2007, sense que consten reclamacions en l'expedient.  
5) En data 25 d'octubre de 2007 es va aprovar definitivament el pla de reforma interior junt amb el programa d'actuació integrada.  
6) En data 13 de febrer de 2008 va tindre entrada en aquest ajuntament el pla d'ordenació número 8, denominat ordenació volumètrica de la coberta, perspectives i detalls, el qual per error, no s'havia exposat al públic ni es va aprovar junt amb els altres plans que formen part del pla de reforma interior aprovat.  
7) L'arquitecta municipal ha emés un informe en què fa constar que les determinacions que conté són complementàries a les del pla de reforma interior, atés que aclareix les condicions d'ocupació i definició volumètrica de l'espai sota coberta. No s'alteren les determinacions del pla aprovat ni s'incrementa l'edificabilitat, per la qual cosa s'emet informe favorable.  
8) De l'article 69 de la Llei Urbanística Valenciana en relació amb l'article 90, 91 i 94 de la mateixa norma, es desprén que el pla de reforma interior estableix l'ordenació detallada en zones de sòl urbà que el pla general no ho haja fet i que la tramitació de qualsevol modificació ha de dur-se a terme segons el procediment establert per a cada classe de pla, per la qual cosa atés que en aquest cas ha de completar-se la documentació del pla de reforma interior aprovat, s'escau exposar al públic el pla 08 d'ordenació relatiu a ordenació volumètrica de la coberta, perspectives i detall.  
Per tot això, vistos els informes tècnics i jurídics emesos a aquest efecte i els preceptes mencionats, es resol:  
1. Exposar al públic durant el termini d'un mes a efectes d'al·legacions el pla 08 relatiu a ordenació volumètrica de la coberta, perspectives i detall del pla de reforma interior de la 18-UE-R.  
2. Publicar aquest decret en el Diari Oficial de la Comunitat Valenciana, Butlletí Oficial de la Província, premsa i tauler d'anuncis municipal i notificar als particulars interessats».  
La qual cosa es fa pública per al coneixement general i s'adverteix que durant el termini d'un mes, comptador des del dia següent al de la publicació del present anunci en el Diari Oficial de la Comunitat Valenciana, els interessats podran formular-hi les al·legacions que tinguen per convenients i consultar el referit pla en les dependències municipals de la Secció de Desenvolupament Urbanístic, situada en l'avinguda Germans Bou, núm. 16, pis 3r, de dilluns a divendres, de 9 a 14 hores.  
Castelló de la Plana, 23 de maig de 2008.- L'alcalde: Alberto Fabra Part.